Worcester F 80 Distinctiones

81 Hamus Dicitur Christus

Hamus dicitur Christus qui est ferreus per positam, acutus per sapienciam, vncus per diligenciam. Per positam domat et superat, per sapienciam penetrat et iudicat, per diligenciam retinet et conseruat.

De primo dicitur [Psal. 2:9]: *Reges eos in virga ferrea*.

De secundo dicitur Heb. [4:12]: *Viuus est sermo Dei, et efficax* ac *penetrabilior omni gladio*.

¶ De tercio in Joan. [6:39-40]: *Hec est voluntas Patris mei, vt omne quod dedit michi, non perdam*.

Huic hamo circumposita fuerit esca quando verbum caro factum est. Nam carnem suam comparat vermi propter vilitatem abieccionis et propter proprietatem concepcionis qui sine semine. Vnde dicit Ysai. [53:3]: Nos *reputauimus eum*, quasi, leprosum, et circum generacionem eius quis enarrabit diabolus querens escam humanitatis captus est ab hamo diuinitatis et volens resilire senciendo hamum firmius se infixit. Nam eius instinctu, [Matt. 27:19]: *Vxor* Pilati, *misit ad eum dicens* quid *tibi et iusto.* Huic et quia diabolus misit manuum in illum in quo nichil iuris habuit amisit illos in quibus aliud iuris videbatur habere. Vnde dicitur, [Osee 13:14]: *O mors, ero mors tua*, etc. Diabolus nempe et Christum cognoscere timuit et timendo cognouit, [Luc. 4:34, Matt. 8:29]: *Quid*, inquid, *venisti,* *Jesu*, *ante tempus* *perdere nos*? Scio quod scis sanctos Dei consueta auiditas traxit eum in Christum,[[1]](#footnote-1) et temeritas impulit. Fuit, tamen, diabolus iuste deceptus. Nam paradisum temere intrauit et hominem fraudulenter deceperit. Ideo Christus mundum intrauit, et in spem hominis serpentem decepit.

1. Christum ] Lambeth *corr.* quam F 80. [↑](#footnote-ref-1)